
ΠΡΟΕΔΡΙΚΑ ΔΙΑΤΑΓΜΑΤΑ 

133. Οργάνωση, διοίκηση και λειτουργία της Ελληνικής 

Ραδιοφωνίας Τ ηλεόρασης - 3 (ΕΡΤ-3). 1 

134. Αμοιβαία συνδρομή για είσπραξη απαιτήσεων. .. 2 

135. Τροποποίηση του Β.Δ. 211/1965 «περί συστά- 

σεως κλάδου πρόνοιας παρά τω Τ.Σ.Α.Υ.» (Α' 
55). 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 133 (1) 


Οργάνωση, διοίκηση και λειτουργία της Ελληνικής Ραδιο¬ 
φωνίας Τηλεόρασης - 3 (ΕΡΤ-3). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτων παραγράφων 4,5 και 6 του άρθρου 3 
του Ν.2173/1993 «Ανασυγκρότηση του Εθνικού Συμβου¬ 
λίου Ραδιοτηλεόρασης κ.λπ.» (ΦΕΚ 208 Α'). 

2. Την αριθ. 21563/Ζ/18.10.93 κοινή απόφαση του 
Πρωθυπουργού και του Υπουργού Προεδρίας της Κυβέρ¬ 
νησης «Καθορισμός αρμοδιοτήτων του Υφυπουργού Προ¬ 
εδρίας της Κυβέρνησης Ευάγγελου Βενιζέλου (ΦΕΚ 827 
Β)». 

3. Το γεγονός ότι από τις διατάξεις του παρόντος Προε¬ 
δρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού. 

4. Το αριθμ. 225/1994 Πρακτικό Επεξεργασίας του 
Συμβουλίου της Επικράτειας, με πρόταση του Υφυπουρ¬ 
γού Προεδρίας της Κυβέρνησης, αποφασίζουμε: 

Αρθρο 1 

Νομική μορφή της ΕΡΤ-3 

Η Ελληνική Ραδιοφωνία-Τηλεόραση-3 (ΕΡΤ-3) λει¬ 
τουργεί στο πλαίσιο της Ελληνικής Ραδιοφωνίας Τηλεό¬ 
ρασης Α.Ε. (ΕΡΤ Α.Ε.) ως ανεξάρτητος κλάδος της και με 
τη δική της πρόσθετη επωνυμία ως εξής: ΕΡΤ ΑΕ-ΕΡΤ-3 
(παρ.4 άρθρου 4 Ν.2173/1993). 

Αρθρο 2 

Διοικούσα Επιτροπή της ΕΡΤ-3 
1. Η Διοικούσα Επιτροπή της ΕΡΤ-3 ασκεί ως προς την 


ΕΡΤ-3 όλες τις αρμοδιότητες του Διοικητικού Συμβου¬ 
λίου (Δ.Σ.) της ΕΡΤ Α.Ε. 

Στο πλαίσιο αυτό ενεργεί ως Διοικητικό Συμβούλιο 
Ανώνυμης Εταιρείας (παρ.3 άρθρου 7, Ν.1730/1987, 
ΦΕΚ 145 Α'). 

2. Η Διοικούσα Επιτροπή της ΕΡΤ-3 έχει ιδίως τις ακό¬ 
λουθες αρμό διότητες: 

α) Διαμορφώνει τις βασικές αρχές των ραδιοτηλεοπτι¬ 
κών προγραμμάτων και προσδιορίζει την διοικητική και οι¬ 
κονομική πολιτική της ΕΡΤ-3. Ασκεί την εποπτεία της 
εφαρμογής και ελέγχει την τήρηση των βασικών αυτών αρ¬ 
χών. 

β) Διαμορφώνει σύμφωνα με το άρθρο 6 του παρόντος 
τον προϋπολογισμό και καταρτίζει το αναπτυξιακό πρό¬ 
γραμμα και το πρόγραμμα προμηθειών. Καταρτίζει τον 
ισολογισμό και τον απολογισμό της ΕΡΤ-3 τους οποίους 
και υποβάλλει για έγκριση στη Γενική Συνέλευση των με¬ 
τόχων της ΕΡΤ-ΑΕ, στο πλαίσιο του ισολογισμού και απο¬ 
λογισμού της ΕΡΤ-ΑΕ. 

γ) Καθορίζει τους όρους της συνεργασίας της ΕΡΤ-3 με 
διεθνείς ραδιοτηλεοπτικούς οργανισμούς, με εθνικά και 
διεθνή μορφωτικά ιδρύματα και γενικά με κάθε φυσικό ή 
νομικό πρόσωπο ή φορέα με παρεμφερή δραστηριότητα, 
μετά από σύμφωνη γνώμη του Προέδρου και Διευθΰνο- 
ντος Συμβούλου της ΕΡΤ ΑΕ. 

δ) Καθορίζει την τιμολογιακή πολιτική ως προς τις δια¬ 
φημίσεις και προσδιορίζει τους όρους συνεργασίας με 
τους χορηγούς στα πλαίσια των κειμένων διατάξεων και 
των γενικών κατευθύνσεων του Δ.Σ. 

ε) Εισηγείται για όλα τα θέματα που αφορούν την 
ΕΡΤ-3 στο Διοικητικό Συμβούλιο και τη Γενική Συνέ¬ 
λευση της ΕΡΤ ΑΕ και, μετά από ενημέρωση του Προέ¬ 
δρου και Διευθύνοντος Συμβούλου της ΕΡΤ ΑΕ, στο 
Εθνικό Συμβούλιο Ραδιοτηλεόρασης και στην Εθνική Επι¬ 
τροπή Ηλεκτρονικών Μέσων Ενημέρωσης. 

στ) Εισηγείται στο Δ.Σ. της ΕΡΤ ΑΕ τους όρους αμοι¬ 
βαίας συνεργασίας της ΕΡΤ-3 με τις ΕΤ-1, ΕΤ-2, ΕΡΑ τη 
Γ ενική Διεύθυνση Μουσικών Συνόλων της ΕΡΤ ΑΕ και τη 
Γ ενική Διεύθυνση Προβολής του Κοινοβουλευτικού Έρ¬ 
γου της ΕΡΤ ΑΕ. 

ζ) Καταρτίζει τα εκπαιδευτικά, ερευνητικά Προγράμ¬ 
ματα της ΕΡΤ-3 και προσδιορίζει τους όρους συμμετοχής 
της σε παρόμοια προγράμματα άλλων φορέων. 

η) Εκδίδει ως προς την ΕΡΤ-3, μετά από σύμφωνη 
γνώμη του Δ.Σ. της ΕΡΤ ΑΕ τις κανονιστικές πράξεις για 
την έκδοση των οποίων προβλέπεται αρμοδιότητα του 
Δ.Σ. της ΕΡΤ ΑΕ. Διατυπώνει τη γνώμη της για την έκδοση 
κανονιστικών πράξεων ή προτείνει την έκδοση τέτοιων 
κανονιστικών πράξεων ως προς την ΕΡΤ-3, εφόσον προ- 
βλέπεται κατά νόμον γνώμη ή πρόταση του Δ.Σ. της ΕΡΤ, 
ιδίως για το οργανόγραμμα προσωπικού και τους κανονι¬ 
σμούς λειτουργίας της (οικονομικής διαχείρισης, προμη¬ 
θειών, τεχνικό, διοικητικής λειτουργίας κ.ο.κ.). 

3. Ορίζει και παύει τον Γενικό Διευθυντή της ΕΡΤ-3. 

4. Μπορεί με απόφασή της να μεταβιβάζει ορισμένες 
από τις αρμοδιότητές της στον Πρόεδρό της, σε μέλη της 
ή τον Γ ενικό Διευθυντή της ΕΡΤ-3. 

5. Συνεδριάζει τακτικά τουλάχιστον μια φορά το μήνα 
και λειτουργεί με βάση τον εσωτερικό κανονισμό λειτουρ¬ 
γίας της. Η Δ.Ε. βρίσκεται σε απαρτία με παρόντα τουλάχι¬ 
στον τρία μέλη της και αποφασίζει με την απόλυτη πλειο- 
ψηφία των παρόντων. Σε περίπτωση ισοψηφίας επικρατεί 
η ψήφος του Προέδρου. Στις συνεδριάσεις της Δ.Ε. παρί- 
σταται ο Γενικός Διευθυντής. 

Αρθρο 3 

Πρόεδρος της Διοικούσας Επιτροπής 

1. Ως προς τη λειτουργία και τις δραστηριότητες της 
ΕΡΤ-3 ο Πρόεδρος της Δ.Ε., ύστερα από εξουσιοδότηση 
του Προέδρου και Διευθύνοντος Συμβούλου, εκπροσωπεί 
δικαστικώς και εξωδίκως τόσο στην Ελλάδα όσο και στο 
εξωτερικό, την ΕΡΤ-ΑΕ. 

2. Ο Πρόεδρος της Διοικούσας Επιτροπής την συγκαλεί 
σε συνεδρίαση όποτε το κρίνει αναγκαίο και υποχρεωτικά 
εφόσον το ζητήσουν δύο τουλάχιστον μέλη της, καταρτί¬ 
ζει την ημερήσια διάταξη και διευθύνει τις συνεδριάσεις 
της, εποπτεύει της σύνταξης των πρακτικών και υπογρά¬ 
φει τα αποσπάσματα και αντίγραφα. 

3. Ο Πρόεδρος της Δ.Ε. αλληλογραφεί με τα άλλα όρ¬ 
γανα. της Ε.ΡΤ ΑΕ., τις διοικητικές αρχές και κάθε φυ¬ 
σικό ή νομικό πρόσωπο για τα ζητήματα που ανήκουν στις 
αρμοδιότητές της. 

4. Ο Πρόεδρος της Διοικούσας Επιτροπής εποπτεύει 
την εκτέλεση των αποφάσεων της Δ.Ε. καθώς και των 
αποφάσεων του Δ.Σ. της ΕΡΤ-ΑΕ που αφορούν την 
ΕΡΤ-3. 

5. Ο Πρόεδρος της Δ.Ε. αναπληρώνεται γενικά στις αρ¬ 
μοδιότητές του από μέλος της Δ.Ε. που ορίζεται από αυ¬ 
τήν. Σε ειδικές περιπτώσεις μπορεί να ορίζεται ως ανα¬ 
πληρωτής του άλλο μέλος της Δ.Ε. ή να ανατίθεται η ανα- 
πλήρωσή του στον Γ ενικό Διευθυντή. 

Αρθρο 4 

Γ ενικός Διευθυντής 

1. Ο Γενικός Διευθυντής της ΕΡΤ-3 προΐσταται των 
υπηρεσιών της, συντονίζει το έργο τους, διευθύνει την 
λειτουργία τους και διορίζει τους Διευθυντές και τους Το- 
μεάρχες μετά από σύμφωνη γνώμη της Διοικούσας Επι¬ 
τροπής. 

2. Ο Γ ενικός Διευθυντής στο πλαίσιο των αρμοδιοτήτων 
του εξειδικεύει τις αποφάσεις της Διοικούσας Επιτροπής 
και έχει την ευθύνη της εφαρμογής τους. 

3. Στο έργο του ο Γ ενικός Διευθυντής επικουρείται από 
τους Διευθυντές Ραδιοφωνίας, Τηλεόρασης και Διοίκη- 
σης-Διαχείρισης. 


Αρθρο 5 

Ιδιαίτερες δραστηριότητες της ΕΡΤ-3 
Η ΕΡΤ-3 αποβλέπει ιδίως: 

α) Στη λειτουργία κεντρικού τηλεοπτικού σταθμού στη 
Θεσσαλονίκη με πανελλαδική ή και διεθνή εμβέλεια (Ελ¬ 
ληνική Τηλεόραση-3, ΕΤ-3), καθώς και περιφερειακών 
τηλεοπτικών σταθμών στην Μακεδονία, στη Θράκη και το 
Αιγαίο. 

β) Στη λειτουργία ραδιοφωνικών σταθμών διεθνούς, 
εθνικής, περιφερειακής και τοπικής εμβέλειας. 

γ) Στη δημιουργία δικτύου καλωδιακής τηλεόρασης στη 
Μακεδονία και Θράκη. 

δ) Στην εκπομπή αυτοτελών δορυφορικών προγραμμά¬ 
των ή στη συμμετοχή στο εθνικό δορυφορικό τηλεοπτικό 
πρόγραμμα της ΕΡΤ-ΑΕ. 
ε) Στην ανάπτυξη εκπαιδευτικών προγραμμάτων, 
στ) Στην ίδρυση και λειτουργία σε συνεργασία με την 
ΗΕΙ.ΕΧΡΟ-ΔΕΘ Α.Ε. ειδικής κλαδικής Έκθεσης με αντι¬ 
κείμενο τα ραδιοφωνικά και τηλεοπτικά προγράμματα και 
τις νέες ραδιοφωνικές και τηλεοπτικές τεχνολογίες. 

ζ) Στην συνεργασία της ΕΡΤ-3, στο πλαίσιο των δρα¬ 
στηριοτήτων της, με τους πολιτισμικούς θεσμούς του Βο¬ 
ρειοελλαδικού Χώρου (Οργανισμός «Θεσσαλονίκη Πολιτι¬ 
στική Πρωτεύουσα 1997», Φεστιβάλ Κινηματογράφου 
Θεσσαλονίκης και Δράμας, Κρατικό θέατρο Βόρειας Ελ¬ 
λάδας, ΔΗΠΕΘΕ, Κρατική Ορχήστρα Θεσσαλονίκης κ.α.) 
και τους ΟΤΑ. 

Άρθρο 6 

Προϋπολογισμός-Πόροι-Δαπάνες-Οικονομική διαχεί¬ 
ριση 

1. Ο προϋπολογισμός της ΕΡΤ-3 είναι αυτοτελές και 
ιδιαίτερο κεφάλαιο του προϋπολογισμού της ΕΡΤ-ΑΕ, 
στο πλαίσιο της γενικής κατανομής των κονδυλίων στις 
επιμέρους γενικές διευθύνσεις της ΕΡΤ-ΑΕ, σύμφωνα με 
τις αποφάσεις του Διοικητικού Συμβουλίου της. Η Διοι¬ 
κούσα Επιτροπή διαμορφώνει τον προϋπολογισμό της 
ΕΡΤ-3, παρακολουθεί την εκτέλεσή του και τον αναμορ¬ 
φώνει ανακατανέμοντας εσωτερικά τα ειδικότερα κονδύ- 
λιά του. 

2. Πόροι της ΕΡΤ-3 είναι: 

α) Έσοδα από διαφημίσεις και χορηγίες της ΕΡΤ-3 
β) Το ποσοστό που της αναλογεί από το ανταποδοτικό 
τέλος (εισφορά) υπέρ της ΕΡΤ-ΑΕ με κριτήριο τις ραδιο¬ 
φωνικές και τηλεοπτικές δραστηριότητες οι οποίες ανα¬ 
πτύσσονται από την ΕΡΤ-3, τον εθνικό χώρο που αυτή κα¬ 
λύπτει, το προσωπικό της, τις αναπτυξιακές της ανάγκες 
κ.λ.π. το ποσοστό αυτό δεν μπορεί να είναι κατώτερο του 
10 %. 

γ) Έσοδα από κοινοτικά προγράμματα και διεθνείς συ¬ 
νεργασίες. 

δ) Έκτακτη επιχορήγηση από τον κρατικό προϋπολογι¬ 
σμό και επιχορηγήσεις από Ν.Π.Δ.Δ. ή Ν.Π.Ι.Δ. του ευρύ¬ 
τερου Δημόσιου Τομέα ή ιδιώτες, φυσικά ή νομικά πρό¬ 
σωπα. 

ε) Έσοδα από κάθε άλλη νόμιμη πηγή. 

3. Η ΕΡΤ-3 έχει το δικαίωμα, στο πλαίσιο της ΕΡΤ-ΑΕ, 
να χρησιμοποιεί, χωρίς αντάλλαγμα, χώρους του Δημο¬ 
σίου, των Ν.Π.Δ.Δ., των Ο.Τ.Α. και των Οργανισμών του 
δημόσιου τομέα, εφόσον δεν παραβλάπτεται ουσιωδώς η 
λειτουργική χρήση των χώρων αυτών. Η ΕΡΤ-3 επιλέγει τα 

σημεία της εγκατάστασης αναμεταδοτών ή πομπών της 
σε ολόκληρη τη χώρα (παρ. 9 άρθρ. 14 Ν. 1730/1987). 

4. Ο Πρόεδρος της Δ.Ε. της ΕΡΤ-3, μετά από εξουσιο¬ 
δότηση του Προέδρου και Διευθύνοντος Συμβούλου της 
ΕΡΤ-ΑΕ, μπορεί να συνάπτει προγραμματικές συμβάσεις 
κατό τους όρους του σχετικού νόμου με αντικείμενο την 
παροχή τηλεοπτικών ή ραδιοφωνικών υπηρεσιών, την 
ανάπτυξη εκπαιδευτικών, μορφωτικών, ερευνητικών δρα¬ 
στηριοτήτων ή τεκμηρίωσης, την παραγωγή τηλεοπτικών 
προγραμμάτων και ραδιοφωνικών εκπομπών ή άλλους συ¬ 
ναφείς σκοπούς με νομικά πρόσωπα του ευρύτερου δημό¬ 
σιου τομέα, Ο.Τ.Α. ή διεθνείς οργανισμούς. Οι συμβάσεις 
αυτές συνάπτονται επ' ονόματι της ΕΡΤ-ΑΕ και βαρύνουν 
τον προϋπολογισμό της ΕΡΤ-3. 

5. Η οικονομική διαχείριση της ΕΡΤ-3 διενεργείται με 
βάση τον εγκεκριμένο προϋπολογισμό και τον ισχύοντα 
κανονισμό οικονομικής διαχείρισης. 

6. Οι κάθε είδους προμήθειες διενεργούνται από την 
Γενική Διεύθυνση Διοίκησης και Διαχείρισης της ΕΡΤ-ΑΕ 
κατόπιν παραγγελίας της ΕΡΤ-3 και σε χρέωση του λογα¬ 
ριασμού της, με βάση τον εγκεκριμένο προϋπολογισμό, το 
ετήσιο πρόγραμμα προμηθειών και τον ισχύοντα κανονι¬ 
σμό προμηθειών, με την επιφύλαξη των γενικών διατά¬ 
ξεων της νομοθεσίας περί κρατικών προμηθειών. 

Όπου αυτό είναι πρόσφορο οι προμήθειες πραγματο¬ 
ποιούνται επιτόπου, μέσω της Διεύθυνσης Διοίκησης Δια¬ 
χείρισης της ΕΡΤ-3. 

7. Όλες οι δαπάνες εξοπλισμού και λειτουργίας της 
ΕΡΤ-3 βαρύνουν τον προϋπολογισμό της. Κατ’ εξαίρεση 
η διαδικασία εκκαθάρισης των αποδοχών του προσωπι¬ 
κού, η διαδικασία πραγματοποίησης των προμηθειών και η 
συντήρηση του δικτύου πομπών και αναμεταδοτών, γίνο¬ 
νται με επιμέλεια και δαπάνη της Γενικής Διεύθυνσης 
Διοίκησης Διαχείρισης της ΕΡΤ-ΑΕ. 

Αρθρο 7 

Τελικές και μεταβατικές διατάξεις 

1. Όλες οι ρυθμίσεις που αφορούν την Γενική Διεύ¬ 
θυνση Βόρειας Ελλάδας της ΕΡΤ-ΑΕ εξακολουθούν να 
ισχύουν ως προς την ΕΡΤ-3,εφόσον δεν τροποποιούνται 
ή δεν καταργούνται από τον νόμο 2173/1993 και το παρόν 
διάταγμα. 

2. Εφόσον δεν ρυθμίζεται διαφορετικά από τον νόμο 
2173/1993 ή το παρόν διάταγμα, οι ρυθμίσεις που ισχύ¬ 
ουν για την Ελληνική Τηλεόραση-1 ως προς την τηλεό¬ 
ραση, για την Ελληνική Ραδιοφωνία (ΕΡΑ) ως προς τη ρα¬ 
διοφωνία, για τη Γ ενική Διεύθυνση Διοίκησης και Διαχείρι¬ 
σης ως προς τα ζητήματα διοίκησης και διαχείρισης, ισχύ¬ 
ουν αναλογικά και για τους αντίστοιχους τομείς της 
ΕΡΤ-3. 

3. Όπου κατά τις διατάξεις του παρόντος διατάγματος 
απαιτείται σύμφωνη γνώμη του Δ.Σ. ή του Προέδρου και 
Διευθύνοντος Συμβούλου της ΕΡΤ-ΑΕ, ή εξουσιοδότηση 
του Προέδρου και Διευθύνοντος Συμβούλου της ΕΡΤ-ΑΕ, 
αυτή χορηγείται μέσα σε 40 ημέρες από την υποβολή του 
σχετικού αιτήματος, εάν πρόκειται για το Διοικητικό Συμ¬ 
βούλιο, ή σε 20 ημέρες, εάν πρόκειται για τον Πρόεδρο και 
Διευθύνοντα Σύμβουλο της ΕΡΤ. Ειδικώς ως προς το άρ¬ 
θρο 3 παρ.1 του παρόντος η εξουσιοδότηση χορηγείται 
μέσα σε προθεσμία δέκα ημερών ή και συντομότερα αν 
αυτό επιβάλλεται από δικονομικό κανόνα ή κανόνα διοικη¬ 
τικής διαδικασίας ή για την προστασία των συμφερόντων 


της ΕΡΤ ΑΕ ή της ΕΡΤ-3 ειδικότερα εφόσον απειλείται 
βλάβη τους από την αναβολή. 

Καλόπιστοι τρίτοι δεν θίγονται από τυχόν παραβίαση 
της διάταξης αυτής. 

Αρθρο 8 

Η ισχύς του παρόντος Προεδρικού Διατάγματος αρχίζει 
από την δημοσίευσή του στην Εφημερίδα της Κυβερνή- 
σεως. 

Στον Υφυπουργό Προεδρίας της Κυβέρνησης αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 20 Ιουνίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΠΡΟΕΔΡΙΑΣ 
ΤΗΣ ΚΥΒΕΡΝΗΣΗΣ 

ΕΥΑΓΓΕΛΟΣ ΒΕΝΙΖΕΛΟΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 134 (2) 

Αμοιβαία συνδρομή για είσπραξη απαιτήσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 98 του 
νόμου 1402/83 «περί προσαρμογής της τελωνειακής και 
δασμολογικής νομοθεσίας στο δίκαιο των Ευρωπαϊκών 
Κοινοτήτων» (ΦΕΚ 167/Α/18.11.83). 

2. Τις διατάξεις του άρθρου 1 παρ. 1 & 3 του Ν. 1338/ 
1983 «Εφαρμογή του Κοινοτικού δικαίου» (Α' 34) όπως 
έχει τροποποιηθεί με το άρθρο 6 του Ν. 1440/1984 (Α' 
70) και του άρθρου 65 του Ν. 1892/1990 (Α' 101). 

3. Τις διατάξεις του άρθρου 29Α' του Ν. 1558/1985 (Α' 
134) όπως προσετέθη με το άρθρο 27 του Ν. 2081/1992 
(Α' 154). 

4. Το γεγονός ότι το παρόν διάταγμα δεν προκαλεί δα¬ 
πάνη σε βάρος του κρατικού προϋπολογισμού. 

5. Την αρ. 81/1994 γνωμοδότηση του Συμβουλίου της 
Επικράτειας με πρόταση του Υπουργού Εθνικής Οικονο¬ 
μίας και του Υπουργού Οικονομικών, αποφασίζουμε: 

Αρθρο 1 

Το διάταγμα αυτό έχει σκοπό την προσαρμογή της πα¬ 
ραγράφου 1 του άρθρου 86 του Ν. 1402/83 (ΦΕΚ 167Α ) 
προς τις διατάξεις της παραγράφου 9 του άρθρου 1 της 
Οδηγίας 92/108/ΕΟΚ του Συμβουλίου της 14ης Δεκεμ¬ 
βρίου 1992 «για την τροποποίηση της Οδηγίας 92/12/ 
ΕΟΚ σχετικά με το γενικό καθεστώς, την κατοχή, την κυ¬ 
κλοφορία και τους ελέγχους των προϊόντων που υπόκει- 
νται σε ειδικούς φόρους κατανάλωσης και για την τροπο¬ 
ποίηση της Οδηγίας 92/81/ΕΟΚ» (1.390/124/31.12.92) 
με την οποία προσετέθη άρθρο 30α στην Οδηγία 92/12/ 
ΕΟΚ (ΕΕΙ_ 76/1/23.3.1992), με τις διατάξεις του οποίου 
τροποποιείται η Οδηγία 76/308/ ΕΟΚ του Συμβουλίου της 
15ης Μαρτίου 1976 περί της αμοιβαίας συνδρομής για την 
είσπραξη απαιτήσεων που προκύπτουν από ενέργειες οι 
οποίες αποτελούν μέρος του συστήματος χρηματοδοτή- 
σεως του Ευρωπαϊκού Γεωργικού Ταμείου Προσανατολι¬ 
σμού και εγγυήσεων καθώς και από γεωργικές εισφορές 
και τελωνειακούς δασμούς και από φόρο προστιθέμενης 
αξίας και ορισμένους ειδικούς φόρους κατανάλωσης (Ει- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


δική Έκδοση Ε.Ε. στην ελληνική γλώσσα 02 Τελωνειακή 
Ένωση αρ. 73/18/19.3.76 σελίδες 126-131), όπως 
ισχύει. 

Αρθρο 2 

1. Το εδάφιο ε' της παραγράφου 1 του άρθρου 86 του 
νόμου 1402/83 αριθμείται ως εδάφιο στ'. 

2. Μετά το εδάφιο δ' της παραγράφου 1 του άρθρου 86 
του Ν. 1402/83 προστίθεται εδάφιο ε' που έχει ως ακο¬ 
λούθως: 

«ε. Στους κατωτέρω ειδικούς φόρους κατανάλωσης: 

- ειδικό φόρο κατανάλωσης επί των βιομηχανοποιημέ- 
νων καπνών, 

- ειδικό φόρο κατανάλωσης επί του οινοπνεύματος και 
των αλκοολούχων ποτών, 

- ειδικό φόρο κατανάλωσης επί των πετρελαιοειδών». 
Στον Υπουργό Οικονομικών αναθέτουμε τη δημοσίευση 

και την εκτέλεση του παρόντος. 

Αθήνα, 9 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 135 (3) 

Τροποποίηση του Β.Δ. 211/1965 «περί συστάσεως κλά¬ 
δου πρόνοιας παρά τω Τ.Σ.Α.Υ.» (Α' 55). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν.Δ. 306/ 
1974 (Α' 40), όπως αυτές αντικαταστάθηκαν με τις διατά¬ 
ξεις της παρ. 1 του άρθρου 17 του Ν. 982/1979 (Α 239). 

2. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/1985 (Α' 137). 

3. Τις διατάξεις του άρθρου 15 του Π.Δ/τος 213/1992 
(Α' 102). 

3. Τις διατάξεις του άρθρου 15 του Π.Δ/τος 213/1992 
(Α' 102). 

4. Τις διατάξεις του άρθρου 29Α' του Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154). 

5. Τη γνώμη του Διοικητικού Συμβουλίου του ΤΣΑΥ που 
διατυπώθηκε κατά την 59/7.12.93 συνεδρίασή του. 

6. Την 2024/26.10.1993 (Β' 833) κοινή απόφαση του 


Πρωθυπουργού και Υπουργού Υγείας, Πρόνοιας και Κοιν. 
Ασφα> ! ^ 'ν. 

7. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 36η/26.1.94 συνεδρίασή του 
της ΚΖ’ περιόδου. 

8. Το γεν ονός ότι το παρόν Π.Δ/γμα δεν προκαλεί καμ- 
μία επιβάρυνση στον προϋπολογισμό του ΤΣΑΥ. 

9. Την 118/1994 γνωμοδότηση του Συμβουλίου της 
Επικράτειας μετά από πρόταση του Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

Στο τέλος του εδαφίου β της παρ. 1 του άρθρου 6 του 
Β.Δ. 211/1965 «περί συστάσεως Κλάδου Πρόνοιας παρά 
τω ΤΣΑΥ» (Α' 55), όπως ισχύει μετά την τροποποίησή του 
με το άρθρο 1 του Π.Δ/τος 443/88 (Α' 204), προστίθεται 
διάταξη η οποία έχει ως εξής: 

«Σε περίπτωση εμμίσθων υγειονομικών, οι οποίοι ασφα¬ 
λίζονται στο ΤΣΑΥ υποχρεωτικά από 1.1.1993 και εφε¬ 
ξής, σύμφωνα με την παρ. 2 του άρθρου 39 του Ν. 2084/ 
92, η προβλεπόμενη από την παρ. 1 του άρθρου 37 του 
ίδιου νόμου μηνιαία εισφορά, παρακρατείται από τον ερ¬ 
γοδότη και αποδίδεται στο ΤΣΑΥ μαζί με τη μηνιαία ει¬ 
σφορά του Κλάδων Σύνταξης και Περίθαλψης, ήτοι εντός 
του επομένου μηνός αφότου κατέστησαν απαιτητές οι 
αντίστοιχες αποδοχές, με ονομαστική κατάσταση που θα 
έχει τα πάγια στοιχεία των ασφαλισμένων και το ύψος των 
αποδοχών. 

Σε περίπτωση καθυστέρησης απόδοσης των εν λόγω ει¬ 
σφορών, εφαρμόζονται οι εκάστοτε διέπουσες το ΤΣΑΥ 
διατάξεις ως προς τις πρόσθετες επιβαρύνσεις και την 
αναγκαστική είσπραξη αυτών. 

Εισφορές οι οποίες δεν έχουν παρακρατηθεί και απο¬ 
δοθεί στο ΤΣΑΥ μέχρι την έναρξη ισχύος του παρόντος 
Π.Δ/τος, ρυθμίζονται με απόφαση του Δ.Σ., χωρίς επιβά¬ 
ρυνση, σε δόσεις, ο αριθμός των οποίων δεν μπορεί να εί¬ 
ναι μεγαλύτερος από τον αριθμό των μηνών για τους 
οποίους οφείλονται οι εισφορές». 

Στον Υφυπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση 
του παρόντος διατάγματος. 

, Αθήνα, 9 Ιουνίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



